Lausunto poliisin palveluverkoston kehittämisestä

35/09.02/2013

Kunnanhallitus  § 25
	
Valmistelija
(hj):	Sisäasiainministeriö pyytää kunnilta lausuntoa poliisin palveluverkoston kehittämisestä. Lausunto tulee antaa 14.1.2013 mennessä.

	Lausuntopyynnön mukaan poliisin toimipiste- ja asiakaspalveluverkoston kehittämisen lähtökohtana on nykyinen verkosto ja poliisitoiminnan tason sekä asiakaspalvelujen saatavuuden takaaminen nykyisen kaltaisena.

	Lausuntopyynnön mukaan kehittämisen yhtenä kohteena on tehostaa toimitilojen käyttöä. Poliisi pyrkii parantamaan kiinteistöjensä tilatehokkuutta toimintakyvystä tinkimättä. Keinona on luopuminen osasta tiloista tai siirtyminen uusiin tehokkaampiin toimitiloihin samalla paikkakunnalla. Lausuntopyynnön mukaan myös Raision toimipiste on yksi tilatehostamisen kohde.

	Lausuntopyyntö lähetetään esityslistan mukana.

Lisätietoja:	Kunnanjohtaja Seija Österberg, puh. (02) 4376 620	

Ehdotus	
(kj):	Kunnanhallitus päättää antaa asiasta seuraavan lausunnon:

	Poliisi on lainmukaista turvallisuutta ylläpitävä taho, jonka toiminta on hallinnon sääntelemää ja perustuslain turvaamaa. Poliisilain mukaan poliisi toimii turvallisuuden ylläpitämiseksi yhteistyössä muiden viranomaisten sekä alueella olevien yhteisöjen ja alueen asukkaiden kanssa.

	Kansalaisen kannalta palvelujen laadun säilyminen on ensiarvoisen tärkeää. Mynämäen kunta pitää hyvin tärkeänä poliisin toimipisteen olemassaoloa Raisiossa. Sijainti on tärkeä Turun läntisen puolen kuntien poliisitoiminnan turvaamiseksi. 

	Poliisin lupapalvelujen saatavuus on turvattava myös maaseudulla.

Päätös:	Päätösehdotus hyväksyttiin yksimielisesti.

Asianmukaisesti allekirjoitetusta ja tarkastetusta pöytäkirjasta kirjoitetun otteen oikeaksi todistaa:

Mynämäessä 15.1.2013

		
		Marja Kärkkäinen
pöytäkirjanpitäjä

Jakelu	Sisäasiainministeriö